
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 5 
                                                            din 30 ianuarie 2025
   privind trecerea unor terenuri din domeniul privat al Municipiului Sighișoara în domeniul public al Municipiului Sighișoara 

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 38.121/04.12.2024 şi la Consiliul Local Sighișoara cu nr. 2.646/22.01.2025, de referatul de aprobare, înregistrat cu nr. 38.122/04.12.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere Hotărârea Consiliului Județean Mureș nr. 153/26.11.2015 pentru inițierea unor demersuri în scopul implementării Proiectului „Sistem de Management Integrat al Deșeurilor Solide în Județul Mureș”, cu precădere art. 3 din aceasta, potrivit căruia se solicită Consiliului Local al Municipiului Sighișoara trecerea imobilului compus din Stația de sortare împreună cu terenul aferent acesteia (din suprafața totală de 53.500 mp.), în domeniul public al Județului Mureș;



Având în vedere Hotărârea Consiliului Județean Mureș nr. 118/19.10.2018 pentru completarea Anexei la Hotărârea Consiliului Județean Mureș nr. 42/2001 privind însușirea inventarului domeniului public al Județului Mureș, cu modificările și completările ulterioare, prin care, la art. 1, alin. (a), se prevede și introducerea poziției cu nr. 816, referitoare la terenul destinat stației de sortare, transfer, situat în municipiul Sighișoara, str. Cart. Venchi, nr. 2C;

Având în vedere Hotărârea Consiliului Local Sighișoara nr. 203/09.10.2018 privind transmiterea unor bunuri mobile și imobile din domeniul public al Municipiului Sighișoara în domeniul public al Județului Mureș; 


Având în vedere Hotărârea Consiliului Local Sighișoara nr. 59/31.03.2022 pentru modificarea art. 2 din Hotărârea Consiliului Local Sighișoara nr. 203/09.10.2018 privind transmiterea unor bunuri mobile și imobile din domeniul public al Municipiului Sighișoara în domeniul public al Județului Mureș;


Având în vedere Nota internă cu nr. 36.310/VII/5/15.11.2024 a Compartimentului Cadastru și Administrare Terenuri Agricole și Forestiere, prin care se informează despre solicitările transmise de Consiliul Județean Mureș - Direcția de Dezvoltare Regională și Implementare Proiecte, precum și de Asociația de Dezvoltare Intercomunitară Ecolect Mureș, care solicită Municipiului Sighișoara întocmirea documentației de înscriere în cartea funciară a dreptului de proprietate al Județului Mureș asupra bunurilor imobile menționate la art. I din Hotărârea Consiliului Județean Mureș nr. 118/19.10.2018, pentru completarea Anexei la Hotărârea Consiliului Județean Mureș nr. 42/2001 privind însușirea inventarului domeniului public al Județului Mureș, cu modificările și completările ulterioare;

Ținând cont de precizarea din Nota internă cu nr. 36.310/VII/5/15.11.2024 a Compartimentului Cadastru și Administrare Terenuri Agricole și Forestiere, cu referire la faptul că, în vederea construirii stației de transfer, au fost realizate două dezmembrări din suprafața totală a depozitului ecologic pentru deșeuri, rezultând:

- lot de 3.354 mp., înscris cu nr. cadastral 58361 în C.F. Sighișoara nr. 58361;

- lot de 4.834 mp., înscris cu nr. cadastral 60789 în C.F. Sighișoara nr. 60789.

Văzând adresa nr. 5.618/26.02.2024 a Consiliului Județean Mureș – Direcția de Dezvoltare Regională și Implementare Proiecte, înregistrată la Municipiul Sighișoara cu nr. 7.725/27.02.2024;

Văzând și adresa nr. 35.678/21.12.2022 a Consiliului Județean Mureș, înregistrată la Municipiul Sighișoara cu nr. 51.283/21.12.2022, prin care se solicită suplimentarea suprafeței necesare realizării obiectivului și comunicarea extrasului C.F. cu privire la această suprafață în vederea întocmirii unui act administrativ de solicitare, conform art. 294 alin. (3) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 


Văzând și adresa cu nr. 4.430/02.10.2024 a A.D.I. Ecolect Mureș, înregistrată la Municipiul Sighișoara cu nr. 30.997/03.09.2024;


Având în vedere înscrierile de carte funciară cu privire la imobilele de natură terenuri intravilane în suprafață de 3.354 mp., înscris cu nr. cadastral 58361 în C.F. Sighișoara nr. 58361, respectiv în suprafață de 4.834 mp., înscris cu nr. cadastral 60789 în C.F. Sighișoara nr. 60789;

  
Având în vedere necesitatea trecerii terenurilor situate în municipiul Sighișoara, str. Cart. Venchi, nr. 2C, din domeniul privat al Municipiului Sighișoara în domeniul public al Municipiului Sighișoara, pentru ca, ulterior, la solicitarea expresă a Consiliului Județean Mureș, cu aplicarea prevederilor art. 294 alin. (3) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, să se procedeze la transmiterea acestora în domeniul public al Județului Mureș, în vederea realizării obiectivului vizat;


Având în vedere prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare;

Având în vedere prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;             

           Având în vedere Contractul de asociere, încheiat la data de 02.11.2009, prin care toate unităţile administrativ - teritoriale din judeţul Mureş s-au asociat în scopul implementării Proiectului de investiţii „Sistem de Management Integrat al Deşeurilor Solide din judeţul Mureş” (S.M.I.D.S.), finanţat de Uniunea Europeană prin Fondul European de Dezvoltare Regională (F.E.D.R.); 


Luând în considerare prevederile art. 13 alin. (3) din Contractul de asociere, încheiat la data de 02.11.2009, precum şi cele ale Legii nr. 213/1998 privind bunurile proprietate publică, cu modificările şi completările ulterioare;

           Având în vedere prevederile Legii nr. 101/2006, Legea serviciului de salubrizare a localităţilor, republicată, cu modificările și completările ulterioare;


Dat fiind faptul că, în spiritul reglementării legale mai sus invocate și pentru asigurarea gestiunii integrate a operării stațiilor de sortare/transfer, după caz, realizate în cadrul altor proiecte (Phare Ces, O.G. nr. 7/2006), unitățile administrativ - teritoriale din județul Mureș asociate în scopul implementării S.M.I.D.S., au reglementat la articolul 13 alin. (3) din Contractul de asociere faptul că: “(3) La încetarea obligațiilor asumate de autoritățile administrației publice locale în cauză față de finanțator, acestea vor fi integrate în proiect, delegarea gestiunii lor fiind încredințată de consiliile locale respective către Asociația de Dezvoltare Intercomunitară Ecolect Mureș.”;


Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 287 și art. 296 alin. (2) și alin. (7) din aceasta; 


Având în vedere prevederile art. 553, art. 554, art. 858 și ale art. 863 lit. e) din Legea nr. 287/2009 privind Codul Civil, republicat, cu modificările și completările ulterioare; 


Având în vedere Legea nr. 7/1996, Legea cadastrului și publicității imobiliare, republicată, cu modificările și completările ulterioare;

Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 38.123/04.12.2024, prin care se propune trecerea unor terenuri din domeniul privat al Municipiului Sighișoara în domeniul public al Municipiului Sighișoara;

Având în vedere avizele favorabile ale tuturor comisiilor pe domenii de specialitate; 

În temeiul art. 129 alin. (2) lit. ”c” și lit. ”d”, alin. (7) lit. ”n”, alin. (14), art. 139 alin. (1) și alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

        H O T Ă R Ă Ş T E:

           Art. 1. (1) Se aprobă trecerea din domeniul privat al Municipiului Sighișoara în domeniul public al Municipiului Sighișoara a terenului intravilan în suprafaţă de 3.354 mp., situat în municipiul Sighișoara, str. Cartier Venchi, nr. 2C, între Huli, înscris în C.F. Sighișoara nr. 58361, sub nr. top. 58361 (groapă de gunoi depozit ecologic pentru deșeuri) și a terenului intravilan în suprafaţă de 4.834 mp., situat în municipiul Sighișoara, str. Cartier Venchi, nr. 2C, între Huli, înscris în C.F. Sighișoara nr. 60789, sub nr. top. 60789 (groapă de gunoi depozit ecologic pentru deșeuri lot 2). 


(2) Terenurile menţionate la alineatul precedent se identifică potrivit Anexei nr. 1, ce face parte integrantă din prezenta hotărâre.

(3) Terenurile menționate mai sus, dată fiind natura lor și ținând cont de scopul avut în vedere, se declară ca bunuri de interes public local, în conformitate cu prevederile art. 296 alin. (7) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.


 Art. 2.  Cu data adoptării prezentei hotărâri, orice dispoziţii contrare se abrogă.


Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Cadastru și Administrare Terenuri Agricole și Forestiere – Direcţia Arhitect Șef și Compartimentul Buget, Contabilitate, Salarizare – Direcția Economică din cadrul Municipiului Sighişoara.

 Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

               Gall Ernő
                                                                                                         Contrasemnează pentru legalitate
                                    SECRETARUL GENERAL al municipiului,

                                                             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;
  2 ex. Compartimentul Administrarea Domeniului Public şi Privat – Direcţia Arhitect Șef;
  2 ex. Compartimentul Cadastru și Administrare Terenuri Agricole și Forestiere – Direcţia Arhitect Șef ;

  1 ex. Compartimentul Buget, Contabilitate, Salarizare – Direcția Economică;
  1 ex. Consiliului Județean Mureș;

  1 ex. A.D.I. Ecolect Mureș.

14 ex.  

B.A.

